Diari Oficial de la Generalitat Valenciana


Sumari del DOGV 5924, del 31-12-2008 (2008/15598)

ORDE de 17 de desembre de 2008, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà, a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/12/17/(3)/dof/vci/html**

### Dades del document

Número de DOGV
:   5924

Data del DOGV
:   31-12-2008

Secció del DOGV
:   I. DISPOSICIONS GENERALS

Número del document
:   2008/15718


Data del document
:   17-12-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic
    * legislació

ORDE de 17 de desembre de 2008, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà, a la Comunitat Valenciana. [2008/15181]  
Per mitjà de l'Orde PRE/468/2008, de 15 de febrer, es va aprovar el Pla Nacional Integral de Subproductes Animals no Destinats al Consum Humà (SANDACH, d'ara en avant).  
Este Pla Nacional Integral es confirma com l'eina de gestió d'estos subproductes que, per mitjà del compliment de la normativa vigent, garantisca la protecció de la salut pública, la sanitat animal i el medi ambient, sense detriment de l'activitat econòmica dels sectors implicats.  
En el Pla Nacional es preveu posar en marxa una sèrie de mesures que milloren tant la capacitat estructural i tècnica de la gestió dels SANDACH com la sostenibilitat econòmica i, com a conseqüència d'això, es publica el Reial Decret 1178/2008, d'11 de juliol, pel qual s'establixen les bases reguladores de les ajudes destinades a les explotacions ramaderes, les indústries agroalimentàries, establiments d'emmagatzemament i establiments de gestió de subproductes, per a la millora de la capacitat tècnica de gestió de subproductes d'origen animal no destinats al consum humà.  
Estes ajudes s'ajusten, en el cas d'ajudes a les explotacions ramaderes, al Reglament (CE) número 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) número 70/2001, i, en el cas de les ajudes a les indústries agroalimentàries i establiments de gestió de subproductes, al que s'establix en el Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
D'acord amb l'article 21 del reial decret esmentat, correspon a la Generalitat convocar les ajudes en el seu àmbit territorial i determinar la forma i el mètode per a la seua tramitació.  
Esta orde pretén, per això, establir el procediment de sol·licitud, concessió i pagament de les ajudes a inversions que milloren la capacitat tècnica de gestió dels SANDACH en les explotacions ramaderes, indústries agroalimentàries i establiments de gestió de subproductes de la Comunitat Valenciana.  
Per tot això, a proposta de la directora general de Producció Agrària,  
ORDENE  
Article únic  
S'establix, com a annex d'esta disposició el procediment de sol·licitud, concessió i pagament de les ajudes estatals aprovades per mitjà del Reial Decret 1178/2008, d'11 de juliol, per a la seua aplicació a tots els operadors que participen en la gestió dels SANDACH de la Comunitat Valenciana.  
DISPOSICIONS FINALS  
Primera  
Es delega en el director general competent en matèria de ramaderia la concessió i denegació de les ajudes previstes en esta orde.  
Segona  
Es faculta el director general competent en matèria de ramaderia per a emetre els actes, les resolucions i les instruccions que siguen necessaris per a l'aplicació d'esta orde.  
Tercera  
Esta norma entrarà en vigor l'endemà de la publicació en el Diari Oficial de la Comunitat Valenciana.  
València, 17 de desembre de 2008.- La consellera d'Agricultura, Pesca i Alimentació: Maritina Hernández Miñana.  
ANNEX  
Procediment de sol·licitud, concessió i pagament de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà, a la Comunitat Valenciana.  
Apartat primer. Objecte de l'ajuda  
Esta orde té com a objecte establir ajudes, en règim de concurrència competitiva, destinades a les empreses agràries, les indústries agroalimentàries i els titulars d'establiments d'emmagatzemament o gestió de subproductes per a la millora de la capacitat tècnica de gestió de subproductes d'origen animal no destinats al consum humà.  
Les activitats objecte de subvenció hauran de realitzar-se després de la presentació de la sol·licitud.  
Estaran excloses de la concessió d'este règim d'ajudes les empreses que operen en el sector de la pesca i l'aqüicultura, com també els subproductes de la pesca i l'aqüicultura.  
Apartat segon. Definicions  
A l'efecte d'esta orde, seran aplicables les definicions previstes en l'article 2 del Reial Decret 1178/2008, d'11 de juliol, pel qual s'establixen les bases reguladores de les ajudes destinades a explotacions ramaderes, indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà.  
Apartat tercer. Activitats subvencionables, beneficiaris i requisits  
Les activitats subvencionables, com també els beneficiaris i les condicions que han de complir, seran les establides en els capítols II, III, IV i V del Reial Decret 1178/2008, d'11 de juliol.  
En tot cas, d'acord amb l'article 4.6 del Reglament (CE) número 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) número 70/2001, no podran concedir-se ajudes que vulneren qualssevol prohibicions o restriccions imposades en reglaments del Consell pels quals s'establisquen organitzacions comunes de mercat, fins i tot quan eixes prohibicions i restriccions es referisquen únicament a l'ajuda comunitària.   
Apartat quart. Presentació de sol·licituds  
Les sol·licituds d'ajuda es formalitzaran en una instància degudament emplenada, subscrita pel representant legal que corresponga, adreçada al director general competent en matèria de ramaderia de la Conselleria d'Agricultura, Pesca i Alimentació, en el termini que s'establisca en cada convocatòria anual.  
La sol·licitud es registrarà abans de l'inici de la realització de la inversió o l'activitat per a la qual se sol·licita l'ajuda.  
Les sol·licituds es presentaran preferentment en qualsevol de les oficines de la Conselleria d'Agricultura, Pesca i Alimentació, dins del termini establit en cada convocatòria anual, sense perjudici que es presenten als llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, i caldrà adjuntar-hi la documentació següent:   
1. Documents acreditatius de la representació; els que compareguen i firmen les sol·licituds de subvenció en nom del titular hauran de presentar l'acreditació d'esta representació. La persona amb prou poder a l'efecte de representació haurà d'adjuntar-hi còpia compulsada del seu DNI.  
2. Declaració responsable del sol·licitant de no trobar-se sotmés als supòsits de prohibició per a ser beneficiari, segons les disposicions de l'article 13 de la Llei 38/2003, General de Subvencions.  
3. Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas,, l'exempció de l'obligació, tal com s'establix en el Decret 279/2004, de 17 de desembre, del Consell, pel qual es regulen els procediments de contractació administrativa i de concessió de subvencions per al foment de l'ocupació de les persones amb discapacitat.  
4. Imprés d'alta de manteniments de tercers de la Generalitat acompanyat del certificat de la titularitat del compte de l'entitat bancària en què han d'efectuar-se els pagaments, en cas d'altes, baixes o modificacions de les dades que es troben en poder del sistema d'informació comptable de la Generalitat Valenciana.  
5. Memòria descriptiva de les inversions amb el seu pressupost. Quan l'import de la despesa subvencionable supere la quantia de 30.000 € en el supòsit de cost per execució d'obra, o de 12.000 € en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a la prestació del servici o l'entrega del bé, llevat que per les especials característiques de les despeses subvencionables no hi haja en el mercat prou quantitat d'entitats que el subministren o el presten.  
L'elecció entre les ofertes presentades es realitzarà d'acord amb criteris d'eficiència i economia, i caldrà justificar-la expressament en una memòria quan no recaiga en la proposta econòmica més avantatjosa.  
6. Documentació específica en funció de la línia d'ajuda sol·licitada.  
6.1. Ajudes a les petites i mitjanes empreses agràries:  
6.1.1. Declaració responsable del titular o representant legal de l'empresa agrària de la condició de PIME d'esta, d'acord amb la definició de petita i mitjana empresa, segons el que s'establix en l'annex l del Reglament (CE) 800/2008, de la Comissió, de 6 d'agost de 2008.  
6.1.2. Declaració de no pertànyer a la categoria d'empreses en crisi, d'acord amb les disposicions de les directrius comunitàries sobre ajudes estatals de salvament i reestructuració d'empreses en crisi (2004/C244/02).  
6.1.3. Assegurança de retirada de bestiar mort o contracte amb gestor autoritzat de subproductes segons la legislació vigent.  
6.1.4. Declaració responsable del compliment de la normativa en matèria ambiental, de benestar animal i de seguretat alimentària.  
6.1.5. Fotocòpia compulsada del llibre d'explotació actualitzat.  
6.1.6. Certificat oficial corresponent a la qualificació sanitària que posseïsca l'explotació.  
6.2. Ajudes a indústries agroalimentàries:  
6.2.1. En el cas d'empreses agroalimentàries dedicades a la fabricació, elaboració, transformació, envasament, distribució i emmagatzemament de productes alimentaris, documentació que acredite la seua inscripció en el registre d'empreses alimentàries d'acord amb el que s'establix en el Reial Decret 1712/1991, de 29 de novembre, sobre registre sanitari d'aliments.  
6.2.2. Declaració responsable del compliment de les normes ambientals que se'ls apliquen, en particular les relacionades amb els SANDACH generats per l'empresa.  
6.2.3. Declaració de no pertànyer a la categoria d'empreses en crisi, d'acord amb les disposicions de les directrius comunitàries sobre ajudes estatals de salvament i reestructuració d'empreses en crisi (2004/C244/02).  
6.2.4. En el cas de les ajudes previstes en l'article 8b del Reial Decret 1178/2008, d'11 de juliol, memòria tècnica elaborada per un titulat universitari en disciplina de contingut agrari o industrial, en què s'exposarà clarament el contingut del projecte, la seua viabilitat i la seua repercussió en el medi on es desplegarà. En particular, haurà de justificar:  
1) La novetat del projecte i les possibilitats de gestió i valoració dels subproductes generats.  
2) Naturalesa dels subproductes a gestionar, i exposició raonada de les dificultats específiques de gestió que presenten.  
6.2.5. Declaració escrita sobre qualsevol altra ajuda de minimis rebuda durant els dos exercicis fiscals anteriors i durant l'exercici fiscal en curs.  
6.3. Ajudes a l'emmagatzemament i el processament intermedi de subproductes:  
En el cas d'establiments SANDACH ja existents:  
6.3.1. Documentació que acredite la seua autorització i registre d'acord amb el Reglament (CE) 1774/2002, de 3 d'octubre, i el Reial Decret 1429/2003, de 21 de novembre.  
6.3.2. Declaració responsable del compliment de les normes ambientals que se'ls aplique, en particular les relacionades amb els SANDACH generats per l'empresa.  
6.3.3. Declaració de no pertànyer a la categoria d'empreses en crisi, d'acord amb les disposicions de les directrius comunitàries sobre ajudes estatals de salvament i reestructuració d'empreses en crisi (2004/C244/02).  
6.3.4. Memòria tècnica elaborada per un titulat universitari en disciplina de contingut agrari o industrial, en què s'exposarà clarament el conjunt del projecte, la seua viabilitat i la seua repercussió en el medi on es desplegarà.   
Quan les activitats subvencionables consistisquen en l'ampliació d'estructures ja existents de manera que es millore significativament la seua capacitat de gestió, la memòria inclourà la informació a què es fa referència en el punt 6.3.6.  
A més, en el cas d'establiments de nova creació, els projectes hauran d'incloure:  
6.3.5. Permisos i llicències necessaris per a l'inici dels treballs de construcció de les instal·lacions.  
6.3.6. Memòria tècnica elaborada per un titulat universitari en disciplina de contingut agrari o industrial, en què s'exposarà clarament el conjunt del projecte, la seua viabilitat i la seua repercussió en el medi on es desplegarà, i en particular haurà de justificar:  
1) En les ajudes previstes en l'article 12ª del Reial Decret 1178/2008, d'11 de juliol, l'impacte econòmic i estructural sobre la zona, en relació amb el sistema habitual de recollida de cadàvers que opere en esta.  
2) En les ajudes previstes en l'article 12b del Reial Decret 1178/2008, d'11 de juliol, la naturalesa dels subproductes que rebrà, l'impacte estructural i el benefici esperable de la construcció de l'establiment.  
3) Les condicions que garantisquen la bioseguretat de les instal·lacions.  
Tant per a establiments ja existents com per als de nova creació:  
6.3.7. Declaració escrita sobre qualsevol altra ajuda de minimis rebuda durant els dos exercicis fiscals anteriors i durant l'exercici fiscal en curs.  
6.4. Ajudes a plantes de transformació, destrucció o valoració de subproductes:  
En el cas d'establiments SANDACH ja existents:  
6.4.1. Documentació que acredite la seua autorització i registre d'acord amb el Reglament (CE) 1774/2002, de 3 d'octubre, i el Reial Decret 1429/2003, de 21 de novembre.  
6.4.2. Declaració responsable del compliment de les normes ambientals que se'ls aplique, en particular les relacionades amb els SANDACH generats per l'empresa.  
6.4.3. Declaració de no pertànyer a la categoria d'empreses en crisi, d'acord amb les disposicions de les directrius comunitàries sobre ajudes estatals de salvament i reestructuració d'empreses en crisi (2004/C244/02).  
6.4.4. Memòria tècnica elaborada per un titulat universitari en disciplina de contingut agrari o industrial, en què s'exposarà clarament el conjunt del projecte, la seua viabilitat i la seua repercussió en el medi on es desplegarà. En particular, haurà de justificar:  
1. En les ajudes previstes en l'article 16ª del Reial Decret 1178/2008, d'11 de juliol, la novetat del projecte i les possibilitats de gestió i valoració dels subproductes processats, com també la naturalesa dels subproductes a gestionar, una exposició raonada de les dificultats específiques de gestió que presenten i la incidència ambiental del projecte.  
2. En les ajudes previstes en l'article 16b i c del Reial Decret 1178/2008, d'11 de juliol, la seua capacitat de gestió i incidència ambiental.  
3. En les ajudes previstes en l'article 16d del Reial Decret 1178/2008, d'11 de juliol, l'impacte econòmic de la mesura en relació amb els sistemes de recollida de cadàvers que operen en la zona, i gestió o destinació final dels subproductes generats.  
En el cas d'establiments de nova creació, el projecte haurà d'incloure:  
6.4.5. Permisos i llicències necessaris per a l'inici dels treballs de construcció de les instal·lacions.  
6.4.6. Memòria tècnica semblant a la del punt 6.4.4.  
Tant per a establiments ja existents com per als de nova creació:  
6.4.7. Declaració escrita, sobre qualsevol altra ajuda de minimis rebuda durant els dos exercicis fiscals anteriors i durant l'exercici fiscal en curs.  
La documentació que s'adjunte a la sol·licitud haurà de presentar-se en document original, amb el qual se'n podrà presentar una còpia per a l'autentificació.  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Tributària i Generalitat) i davant de la Seguretat Social.  
Apartat cinqué. Quantia de les ajudes  
Ajudes a les petites i mitjanes empreses agràries  
La quantia màxima total per beneficiari no superarà els 6.000 euros, i no superarà en cap cas el 75% de les inversions subvencionables en les regions desfavorides o en les zones indicades en l'article 36, lletra a, incisos i, ii i iii, del Reglament (CE) número 1698/2005, i el 60% d'estes en altres regions.  
Ajudes a indústries agroalimentàries  
1) En les ajudes previstes en l'article 8ª del Reial Decret 117//2008, d'11 de juliol, la quantia màxima anual per beneficiari no superarà els 6.000 euros, i no superarà en cap cas el 75% de la inversió subvencionable en les regions desfavorides o en les zones indicades en l'article 36, lletra a, incisos i, ii i iii, del Reglament (CE) número 1698/2005, i el 60% d'estes en altres regions.  
2) En les ajudes previstes en l'article 8.b i c del Reial Decret 1178/2008, d'11 de juliol, la quantia màxima per beneficiari en un període de tres anys no superarà els 200.000 euros, i no superarà en cap cas el 75% de les inversions subvencionables en les regions desfavorides o en les zones indicades en l'article 36, lletra a, incisos i, ii i iii, del Reglament (CE) núm. 1698/2005, i el 60% d'estes en altres regions.  
Ajudes a l'emmagatzemament i el processament intermedi de subproductes  
La quantia màxima per beneficiari en un període de tres anys no superarà els 200.000 euros, i no superarà en cap cas el 75% de les inversions subvencionables en les regions desfavorides o en les zones indicades en l'article 36, lletra a, incisos i, ii i iii, del Reglament (CE) número 1698/2005, i el 60% d'estes en altres regions.  
Ajudes a plantes de transformació, destrucció o valoració de subproductes  
La quantia màxima per beneficiari en un període de tres anys no superarà els 200.000 euros, i no superarà en cap cas el 75% de les inversions subvencionables en les regions desfavorides o en les zones indicades en l'article 36, lletra a, incisos i, ii i iii, del Reglament (CE) número 1698/2005, i el 60% d'estes en altres regions.  
Apartat sisé. Criteris objectius de concessió d'ajudes  
a) En la concessió de les ajudes tindran prioritat les ajudes previstes en els capítols II i IV del Reial Decret 1178/2008, d'11 de juliol.  
b) Les sol·licituds d'ajudes s'ordenaran d'acord amb els criteris objectius següents, amb una valoració de punts d'acord amb la classificació següent:  
Ajudes a les petites i mitjanes empreses agràries  
1) Projectes la finalitat última dels quals és la valoració dels productes enfront de la seua destrucció: dos punts.  
2) Projectes l'execució dels quals permeta una menor freqüència de recollida dels SANDACH generats en l'explotació: dos punts.  
3) Projectes que redunden en millores ambientals: dos punts.  
4) Projectes que redunden en la millora de la bioseguretat de les explotacions: un punt.  
5) Explotacions de ramaderia extensiva: un punt.  
6) Explotacions ramaderes amb qualificació sanitària: cinc punts.  
Ajudes a indústries agroalimentàries  
1) Adopció de sistemes d'aprofitament energètic basats en la utilització de subproductes: dos punts.  
2) Projectes destinats a la gestió de subproductes d'origen animal amb dificultats específiques de gestió: dos punts.  
3) Projectes que redunden en millores ambientals: dos punts.  
4) Projectes que redunden en l'aprofitament de materials de categories 1 i 2: dos punts.  
5) Comptar amb autorització per a sacrifici de remugants: tres punts.  
6) Comptar amb autorització per a sacrifici d'espècies no remugants: dos punts.  
Ajudes a l'emmagatzemament i el processament intermedi de subproductes  
1) Projectes realitzats per agrupacions de productors legalment reconegudes: dos punts.  
2) Projectes la finalitat última dels quals és la valoració dels subproductes enfront de la seua destrucció: dos punts.  
3) Projectes que redunden en millores ambientals: tres punts.  
4) Projectes empresos en que la distància a la planta de transformació més pròxima és superior a 90 quilòmetres: tres punts.  
5) Ubicació en zones desfavorides: dos punts.  
6) Projectes que redunden en l'aprofitament agronòmic de subproductes: un punt.  
Ajudes a plantes de transformació, destrucció o valoració de subproductes  
1) Projectes realitzats per agrupacions de productors legalment reconegudes: dos punts.  
2) Projectes destinats a la gestió de subproductes d'origen animal amb dificultats específiques de gestió: dos punts.  
3) Projectes que redunden en millores ambientals: tres punts.  
4) Projectes destinats a la valoració específica de subproductes de categoria 2, en regions on no hi haja establiments per a la gestió dels SANDACH d'eixa categoria: dos punts.  
5) Projectes que augmenten les garanties sanitàries dels subproductes una vegada transformats: dos punts.  
6) Projectes que adopten sistemes d'aprofitament energètic basats en la utilització de subproductes: dos punts.  
c) Aquells sol·licitants que no obtinguen una puntuació mínima de huit punts no podran beneficiar-se d'estes ajudes.   
En el cas que més d'una sol·licitud obtinga la mateixa puntuació, s'aplicarà com a orde de prioritat l'establit en l'apartat a.  
Així mateix, si no hi ha fons disponibles per a totes les sol·licituds del mateix nivell de preferència, tindran prioritat les sol·licituds d'empreses que acrediten ocupar més percentatge de treballadors discapacitats en relació amb les seues plantilles, abans de la publicació d'esta orde, o que es comprometen a contractar-ne un percentatge més gran durant l'àmbit temporal de duració de la subvenció. En cas d'empat, s'ordenaran les sol·licituds segons la data de registre d'entrada, i es procedirà al prorrateig si hi ha diverses sol·licituds amb la mateixa data de registre d'entrada per a les quals no hi ha disponibilitat pressupostària.  
En el cas que algun dels beneficiaris renuncie a la subvenció, l'òrgan concedent acordarà, sense necessitat d'una nova convocatòria, la concessió de l'ajuda al sol·licitant o sol·licitants següents a aquell d'acord amb la seua puntuació, sempre que amb la renúncia s'haja alliberat prou crèdit per a atendre almenys una de les sol·licituds denegades.  
Apartat seté. Procediment de concessió  
La instrucció del procediment de concessió correspondrà al Servici d'Innovació i Tecnologia Ramadera, que realitzarà d'ofici totes les actuacions que considere necessàries per a la determinació, el coneixement i la comprovació de les dades en virtut de les quals haja de formular-se la proposta de resolució, i remetrà a l'òrgan col·legiat un informe d'avaluació de les sol·licituds.  
A la vista de l'informe d'avaluació, l'òrgan col·legiat realitzarà la proposta de concessió de les ajudes.   
Este òrgan estarà integrat per tres membres: un cap de servici que tindrà la condició de president de l'òrgan col·legiat, un cap de secció que ostentarà la condició de secretari de l'òrgan col·legiat i un funcionari. Tots els membres, així com els seus suplents en casos de vacant, absència, malaltia o una altra causa legal, seran designats per la direcció general competent en matèria de ramaderia.  
La consellera d'Agricultura, Pesca i Alimentació, a la vista de la proposta de concessió i de l'informe de l'òrgan col·legiat, dictarà una resolució expressa sobre la concessió d'estes ajudes. El sol·licitant rebrà notificació de la resolució, i la via administrativa quedarà esgotada.   
El termini màxim per a resoldre i notificar la resolució de les ajudes a l'interessat serà de sis mesos comptadors des de la data de publicació de la convocatòria anual. Transcorregut este termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb les disposicions de l'article 44 de la Llei 30/1992, de Règim Jurídic de les Administracions Públiques i del Procediment Administratiu Comú.  
Davant d'esta resolució procedirà el recurs de reposició davant de la consellera d'Agricultura, Pesca i Alimentació, en el termini d'un mes comptador des de l'endemà d'aquell en què tinga lloc la notificació, de conformitat amb el que s'establix en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, o bé la impugnació, directament davant de l'orde jurisdiccional, per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de València, en el termini de dos mesos des de l'endemà de la notificació, de conformitat amb les disposicions dels artícles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10 i 46.1 de la Llei 29/1998, Reguladora de la Jurisdicció Contenciosa Administrativa.  
Apartat huité. Realització de la inversió, justificació, pagament de les ajudes i procediment de control  
Les inversions objecte de les ajudes seran realitzades i justificades davant de l'administració fins al dia 15 d'octubre de cada exercici pressupostari per al qual s'haja concedit la subvenció per mitjà de compte justificatiu que inclourà la descripció de les inversions realitzades que s'han finançat amb la subvenció i el seu cost amb el desglossament de cada una de les despeses produïdes, i adjuntant-hi les factures de tercers corresponents a estes, com també els seus justificants bancaris de pagament.  
L'import de la subvenció regulada en esta orde en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de la inversió que ha de realitzar el beneficiari.  
En el supòsit d'adquisició de béns immobles, a més dels justificants establits en el primer paràgraf ha d'aportar-se certificat de taxador independent degudament acreditat i inscrit en el registre oficial corresponent.  
La presentació dels anteriors documents es realitzarà de la mateixa manera descrita per a la presentació de les sol·licituds en l'apartat quart d'esta orde.  
Els beneficiaris de les ajudes previstes en esta orde hauran de destinar els béns al fi concret per al qual es concedix la subvenció durant almenys cinc anys en el cas de béns inscriptibles en un registre públic i durant almenys dos anys per a la resta de béns.  
A la vista dels justificants aportats, l'òrgan competent autoritzarà el pagament de les ajudes pels conceptes previstos en la memòria descriptiva i amb el límit màxim del pressupost aprovat, independentment que el valor de la inversió siga superior, d'acord amb les factures o els projectes aportats.  
Els servicis tècnics de la Conselleria d'Agricultura, Pesca i Alimentació realitzaran controls sobre les subvencions acompanyades d'inspeccions de camp per a comprovar el compliment de les condicions exigides a estes en la present orde.  
No obstant això, en tot allò referent a les despeses subvencionables i la seua justificació, quan n'hi haja dubtes d'interpretació, serà aplicable l'article 31 de la Llei 38/2003, de 17 de novembre, General de Subvencions.  
Apartat nové. Procediment de pagament parcial  
En totes les línies d'ajudes descrites en esta orde es podran efectuar pagaments anticipats, tal com s'establix en l'article 47 bis del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991.  
Estos pagaments anticipats estaran sempre subjectes als corresponents règims de garanties en la forma i les condicions previstes a este efecte en els articles 45 i següents del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. En estos casos s'exigirà al beneficiari la presentació d'un aval per valor del 100% de la quantitat anticipada.  
La justificació es realitzarà per mitjà de la presentació dels certificats corresponents i d'acord amb l'apartat huité d'esta orde.  
Apartat desé. Acumulació i compatibilitat de les ajudes  
A l'efecte d'acumulació i compatibilitat de les ajudes regulades en esta orde, caldrà ajustar-se a allò que es disposa en l'article 23 del Reial Decret 1178/2008, d'11 de juliol.  
Apartat onzé. Incompliment i reintegrament  
A l'efecte de l'incompliment dels requisits exigits per a la concessió de la subvenció i del reintegrament d'estes, caldrà ajustar-se a les disposicions de l'article 27 del Reial Decret 1178/2008, d'11 de juliol.  
Apartat dotzé. Modificació de la resolució  
A l'efecte de la modificació de la resolució de concessió de les ajudes regulades en esta orde caldrà ajustar-se a les disposicions de l'article 26 del Reial Decret 1178/2008, d'11 de juliol.  
Apartat tretzé. Normativa aplicable  
En tots els apartats relatius a esta orde d'ajudes, i quan n'hi haja dubtes d'interpretació, serà aplicable el Reial Decret 1178/2008, d'11 de juliol, pel qual s'establixen les bases reguladores de les ajudes destinades a les explotacions ramaderes, les indústries agroalimentàries i establiments de gestió de subproductes per a la millora de la capacitat tècnica de gestió de subproductes d'origen animal no destinats al consum humà; la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei 38/2003; i el Decret Legislatiu de 26 de juny de 1991, pel qual s'aprova el text refós de la Llei de la Hisenda Pública de la Generalitat.


Còpia Permalink ELI